cyanic-selkie/wikianc huggingface dataset:
উদারনীতিবাদ
উদারনীতিবাদের সাধারণ অর্থ হলো রাষ্ট্রীয় কতৃত্ববাদ এর বিরুদ্ধে ব্যক্তিস্বাধীনতা নীতি প্রতিষ্ঠা করা। রাষ্ট্রবিজ্ঞানী হব হাউসের মতে উদারনীতিবাদ হলো এমন একটি মতবাদ যেখানে প্রতিটি মানুষের স্বাধীনতা জীবনের কণ্ঠস্বর তাদের চিন্তা বিকাশ-এ বিকশিত হয়। উদারনীতিবাদের প্রধান ও প্রতিপাদই হলো স্বাধীনতা। উদারনীতি এমন একটি রাজনৈতিক মতবাদ যেখানে ব্যক্তির স্বাধীনতাকে রক্ষা করা ও এর উন্নতিসাধন করাকে রাজনীতির মূল সমস্যা হিসেবে চিহ্নিত করা হয়। উদারপন্থীরা বিশ্বাস করেন ব্যক্তিবিশেষকে অন্যদের সৃষ্ট ক্ষতির হাত থেকে বাঁচানোর জন্য সরকারের প্রয়োজনীয়তা আছে, কিন্তু তারা এও বিশ্বাস করেন যে সরকার নিজেও ব্যক্তিস্বাধীনতার জন্য হুমকি হতে পারে। মার্কিন বিপ্লবী লেখক টমাস পেইন ১৭৭৬ সালে লিখেছিলেন যে সরকার এক ধরনের "প্রয়োজনীয় মন্দলোক"। ব্যক্তির স্বাধীনতা ও জীবন সুরক্ষার জন্য আইন, বিচারব্যবস্থা ও পুলিশের দরকার আছে, কিন্তু এগুলির দমনমূলক ক্ষমতা ব্যক্তির বিরুদ্ধেই প্রযুক্ত হতে পারে। সুতরাং সমস্যা হচ্ছে এমন একটি রাজনৈতিক ব্যবস্থা সৃষ্টি করা যাতে ব্যক্তিস্বাধীনতা রক্ষার জন্য সরকারের কাছে প্রয়োজনীয় ক্ষমতা থাকবে কিন্তু একই সাথে সেই ক্ষমতার যাতে অপব্যবহার না হয়, সেটিও প্রতিরোধের ব্যবস্থা থাকবে।
রাজনৈতিক দর্শনের একটি বিশেষ মতবাদ হিসেবে উদারতাবাদের বয়স দেড়শ বছরের কিছু বেশি হলেও এর উৎস মূল ষোড়শ শতাব্দীর রেনেসাঁ ও রিফর্মেশন আন্দোলন পর্যন্ত বিস্তৃত। রেনেসাঁ ও রিফর্মেশন আন্দোলনে ব্যক্তিকে তার স্বকীয় সত্তায় প্রতিষ্ঠিত করার জন্য যে প্রয়াস চালানো হয় তার পরোক্ষ ফলশ্রুতি হিসেবে উদারতাবাদের জন্ম হয়। উদারতাবাদ তার বিকাশপথে প্রথমে একটি নেতিবাচক আন্দোলন হিসেবে, এবং পরে একটি ইতিবাচক আদর্শ হিসেবে ঐতিহাসিক ভূমিকা পালন করে। নেতিবাচক আন্দোলন হিসেবে এটি যুগ যুগ ধরে মানুষের প্রগতি ও মুক্তির পথে সৃষ্ট বাধাসমূহকে দূর করার কাজে নিয়োজিত হয় এবং ইতিবাচক আদর্শ হিসেবে মানুষের মধ্যে যে বিপুল শক্তি ও সম্ভাবনা প্রোথিত রয়েছে তার সার্থক বিকাশ সাধনের মাধ্যমে মানুষকে তার স্বকীয় সত্তায় প্রতিষ্ঠিত করার কাজে ব্রতী হয়। উদারতাবাদ যদিও মূলত একটি রাজনৈতিক আন্দোলন, তবু তা শুধুমাত্র রাজনীতির মধ্যে সীমাবদ্ধ না থেকে মানুষের অর্থনৈতিক, সামাজিক ও ধর্মীয় জীবনেও সম্প্রসারিত হয়েছে। জন হলওয়েলের মতে, উদারতাবাদ নিছক একটি চিন্তাধারা নয়, এটি একটি জীবনদর্শনও বটে। জীবনদর্শন হিসেবে তা মানুষের রাজনৈতিক, সামাজিক, ধর্মীয় ও অর্থনৈতিক আকাঙ্ক্ষাসমূহকে প্রতিফলত করে।
ধর্মীয় আন্দোলন হিসেবে উদারতাবাদ রোমান ক্যাথলিকবাদের বিরুদ্ধে সংগ্রামে অবতীর্ণ হয় এবং ক্যালভিনপন্থীদের, ফরাসী হুগুয়েনটদের ও অন্যান্য প্রটোস্ট্যান্ট সম্প্রদায়ের ধর্মীয় স্বাধীনতার সংগ্রামকে রাজনৈতিক সমর্থন প্রদান করে। সপ্তদশ শতাব্দীতে ইংল্যান্ডের গৃহযুদ্ধকালে উদারতাবাদ ব্রিটিশ নন-কনফর্মিস্ট আন্দলনের সাথে একাত্মতা ঘোষণা করে এবং রোমান ক্যাথলিক চার্চের বিশেষাধিকারের দাবিকে নস্যাৎ করে দেয়। মোট কথা, সপ্তদশ শতাব্দী থেকে উদারতাবাদ শুধু যে রাষ্ট্রীয় হস্তক্ষেপ থেকে স্বাধীন ধর্মাচরণের অধিকারকে রক্ষা করার চেষ্টা করে তাই নয়, চার্চের প্রভাব থেকে সরকার ও সরকারি প্রতিষ্ঠানসমূহকে মুক্ত করার প্রয়াসেও লিপ্ত হয়।
রাজপুর ইউনিয়ন
রাজপুর ইউনিয়ন  রংপুর বিভাগের লালমনিরহাট জেলার সদর উপজেলায় অবস্থিত।
জনসংখ্যার উপাত্ত
রাজপুর ইউনিয়নের জনসংখ্যা পুরুষ ৮১৬৬ ও মহিলা ৭৮১৩ (আদমশুমারী, ২০১১ অনুযায়ী)
গোপিকাবাই
গোপিকাবাই (ডিসেম্বর ২০, ১৭২৪ - ১১ আগস্ট, ১৭৭৮) ছিলেন মারাঠা সাম্রাজ্যের পেশোয়াইন (পেশোয়ার পত্নী)। মারাঠা ইতিহাসে তিনি পেশোয়া বালাজি বাজি রাওয়ের (নানাসাহেব পেশোয়া নামেও পরিচিত) স্ত্রী হিসেবে পরিচিত। কঠোর গোঁড়া ধর্মীয় মানসিকতার মধ্যে তার লালনপালন হয়েছিল যা তার মনে কঠোর ধর্মীয় মনোভাবের বীজ বপন করে। নানাসাহেব পেশোয়া মৃত্যুর পর, তিনি পেশোয়ার সাম্রাজ্য এবং প্রশাসনের উপর তার ক্ষমতা প্রসারিত করার চেষ্টা করেছিলেন। তিনি নিজের ছেলে মাধব রাও পেশোয়াকে প্রভাবিত করেছিলেন, এবং মাধব রাও তার অনুরোধে রঘুনাথ রাও -কে অগ্রাহ্য করে রাজ্যের প্রশাসনিক নিয়ন্ত্রণ গ্রহণ করেছিলেন। প্রশাসনিক বিষয়ে অনধিকার হস্তক্ষেপ করার চেষ্টা করার পরে, বিশেষতঃ তার ভাইকে শাস্তির হাত থেকে বাঁচানোর জন্য, শাস্তিস্বরূপ তাকে নাসিকে বন্দি করা হয়। ১৭৭৩ সালে মাধবরাওয়ের মৃত্যুর পর তিনি মুক্ত হন এবং পুনে ফিরে যান। পরে, গোপিকাবাই মারাঠা সাম্রাজ্যের পুরোহিত শ্রেণীর অংশ হয়ে ওঠেন। তিনি পেশোয়া পরিবারের অন্যান্য মহিলাদের সাথে প্রতিদ্বন্দ্বিতায় লিপ্ত হয়ে ওঠেন। তিনি ছিলেন মারাঠা সাম্রাজ্যের পুরুষানুক্রমে পদপ্রাপ্ত তিন পেশোয়ার মাতা।
বাল্যজীবন
গোপিকাবাই ছিলেন পুনের নিকটবর্তী ওয়াই অঞ্চলের অধিবাসী ভিকাজি নায়েক রাস্তের কন্যা। পেশওয়া বাজি রাও প্রথমের মা রাধাবাই যখন রাস্তে পরিবারে অতিথি হিসাবে গমন করেছিলেন তখনই তিনি প্রথম গোপিকাবাইকে লক্ষ্য করেছিলেন। তিনি গোপিকাবাইয়ের ধর্মীয় উপবাস ও আচার-অনুষ্ঠান পালনে মুগ্ধ হয়েছিলেন এবং নিজের সন্তান বাজি রাও প্রথমের বড় ছেলে অর্থাৎ তার নাতি বালাজি বাজিরাও (নানাসাহেব) -এর হবু পত্নি হিসাবে তাকে চয়ন করেন। গোপিকাবাই সমস্ত ধর্মীয় বিষয়ে এবং পুরোহিত ব্রাহ্মণ পরিবারে প্রচলিত রীতিনীতিতে পারদর্শী ছিলেন। ১১ জানুয়ারী ১৭৩০ খ্রীস্টব্দে নানাসাহেবের সাথে তার বিবাহ হয়। তখন গোপিকাবাইয়ের বয়স ছিল ৬ বছর এবং নানাসাহেবের বয়স ছিল ১০ বছর।
বিবাহ পরবর্তী জীবন
গোপিকাবাই তার পরবর্তী জীবনে গুরুতর অসুবিধার সম্মুখীন হয়েছিলেন কারণ তিনি আদালতের প্রশাসনিক বা সামরিক বিষয়গুলি পরিচালনা করার জন্য কখনই সঠিক প্রশিক্ষণ পাননি। তার গোঁড়া ধর্মীয় লালন-পালন তার উদ্ধত আচরণ এবং সংকীর্ণ দৃষ্টিভঙ্গির একটি প্রধান কারণ বলে মনে করা হয় এবং সেই কারনে তিনি নিজের জীবনে অনেক অযাচিত কঠোর সিদ্ধান্ত নিয়েছিলেন, যেমন নিজের দ্বিতীয় পুত্র মাধবরাওয়ের সাথে সম্পর্ক ছিন্ন করা ইত্যাদি। গোপিকাবাই শাহু এবং নানাসাহেবের পেশোয়া দরবারের রাজনীতি বুঝতে অক্ষম ছিলেন এবং তার অন্যতম কারন হল তার গোঁড়া ধর্মীয় লালন-পালন ও মানসিকতা।
তার স্বামী পেশোয়া হওয়ার পর, গোপিকাবাই পরিবারের অন্যান্য মহিলাদের সাথে সখ্যতা করতে অক্ষম হন এবং তার খুড়তুতো বোন আনন্দীবাই, যিনি পেশোয়ার ভাই রঘুনাথরাওয়ের স্ত্রী ছিলেন, তার সাথে শত্রুতা গড়ে তোলেন। পেশোয়ার খুড়তুতো ভাই সদাশিব রাও -এর স্ত্রী পার্বতীবাই এবং গোপিকাবাইয়ের মধ্যেও বিরোধ দেখা দেয়, যখন শাহু এবং নানাসাহেব পেশোয়া তার বড় ছেলে বিশ্বাস রাও -এর সংগে বিয়ে দেওয়ার জন্য পার্বতীবাইয়ের ভাইঝি রাধিকাবাইকে বেছে নিয়েছিলেন। গোপিকাবাই সদাশিব রাও এর সাথে বিশ্বাস রাওকে আবদালির বিরুদ্ধে যুদ্ধে পাঠানোর জন্য জোর দিয়েছিলেন কারণ তিনি চান নি যে আবদালিকে পরাজিত করার পর ভাওসাহেব (সদাশিব রাও) সমস্ত প্রশংসার ভাগী হোক এবং বিশ্বাস রাও ও যেন কৃতিত্বের সিংহভাগ অংশীদারী পায়। বিশ্বাস রাও যাতে নানাসাহেবের পর পরবর্তী পেশোয়া হন তা নিশ্চিত করার জন্য তিনি এটি করেছিলেন। তিনি সন্দেহ করেছিলেন যে নানাসাহেব ভাওসাহেবকে পরবর্তী পেশোয়া বানানোর পরিকল্পনা করছেন।
গোপিকাবাই পার্বতীবাইয়ের বোন রাধিকাবাইকে অপয়া সাব্যস্ত করে দোষারোপ করেছিলেন এবং পানিপথের তৃতীয় যুদ্ধের সময় নিজের ছেলে বিশ্বাস রাও-এর মৃত্যুর কারণ হিসাবে তাকে দায়ী করেছিলেন। মানসিক সমর্থন দেওয়ার পরিবর্তে, গোপিকাবাই ক্রমাগত নানাসাহেবকে তার ছেলের মৃত্যুর জন্য দোষ দিতেন যার ফলে নানাসাহেব ক্রমাগত মানসিকভাবে অসুস্থ হয়ে পড়েন ও তার মৃত্যু হয়।
মাধবরাওয়ের উত্থান ও রাজত্ব
নানাসাহেবের মৃত্যুর পর পরবর্তী পেশোয়া নিয়োগ নিয়ে বিরোধ দেখা দেয়। ছত্রপতি সাহুর মৃত্যুর পর পেশোয়া পদটি বংশপরম্পরাগত হয়ে উঠেছিল। গোপিকাবাই, তার ভাইয়ের পরামর্শে, প্রশাসনিক বিষয়ে নিজেকে জড়িত করার চেষ্টা করেছিলেন। যেহেতু নানাসাহেবের প্রথম পুত্র এবং আইনি উত্তরাধিকারী বিশ্বাস রাও ইতিমধ্যেই মারা গিয়েছিলেন, তাই নানাসাহেবের দ্বিতীয় পুত্র, মাধবরাও এবং নানাসাহেবের ছোট ভাই রঘুনাথরাও এইসকল দাবীদারদের মধ্যে কে পেশোয়া পদে আরোহণ করবেন তা নিয়ে বিরোধ দেখা দেয়। রঘুনাথরাও-এর স্ত্রী আনন্দীবাইয়ের সঙ্গে গোপিকাবাইয়ের তিক্ত সম্পর্ক এই বিরোধে আরও ইন্ধন দেয়। অবশেষে সিদ্ধান্ত নেওয়া হয় যে রঘুনাথরাওয়ের ছত্রছায়ায় মাধবরাও পেশোয়া পদে আরোহণ করবেন। এই সিদ্ধান্তটি গোপিকাবাইয়ের জন্য একটি বড় ধাক্কা ছিল যিনি তার ছেলের পেশোয়া পদে আরোহনের পর শাসন ব্যবস্থায় গুরুত্বপুর্ন নিয়ন্ত্রণ পাওয়ার আশা করেছিলেন কিন্তু এই সিদ্ধান্তের পর তার উদ্দেশ্য সাধনের একমাত্র রাস্তা ছিল রঘুনাথরাওয়ের সাথে সন্ধি করা, যিনি তার স্ত্রী ও চিরশত্রু আনন্দীবাইয়ের শক্তিশালী প্রভাবের অধীনে ছিলেন। প্রসাশনিক কাজে গোপিকাবাইয়ের যথাযথ প্রশিক্ষণের অভাব ছিল যার জন্য তিনি বেশিরভাগ সময়ে দরবারীদের কাছ থেকে দুর্বল ও ভুল পরামর্শ গ্রহন করতেন যা তার ছেলের সাথে তার সম্পর্ক নষ্ট করে। গোপিকাবাইয়ের ভাই সর্দা‌র রাস্তে, যিনি একজন প্রভাবশালী মহাজন হয়েছিলেন, তার সাহায্যে তিনি তার ছেলে মাধবরাও পেশওয়াকে প্রভাবিত করার চেষ্টা করেছিলেন।
মাধবরাও পেশওয়া প্রশাসনিক বিষয়ে সক্রিয় অংশ নিতে শুরু করেন এবং বুদ্ধিমান সিদ্ধান্ত গ্রহণের ক্ষমতা প্রদর্শন করেন। গোপিকাবাই তাকে দৃঢ়প্রতিজ্ঞ হতে এবং তার প্রশাসনিক কাজে রঘুনাথরাওয়ের নিয়ন্ত্রণ বন্ধ করতে পরামর্শ দেন। সেইসময় রঘুনাথরাওয়ের পক্ষ থেকে কিছু ভুল সিদ্ধান্ত প্রশাসনে ব্যাপক ফাটল সৃষ্টি করে। রঘুনাথরাওয়ের প্রশাসনের বিরুদ্ধে পুনে আক্রমণের সময় সর্দার রাস্তে হায়দ্রাবাদের নিজাম এবং নাগপুরের ভোঁসলের সহযোগিতা করেছিলেন।
নাসিকে বন্দিদশা
রঘুনাথরাওকে অগ্রাহ্য করে মাধবরাও পেশোয়া প্রশাসনের উপর তার সম্পূর্ণ নিয়ন্ত্রণ জারি করেন। তার প্রথম কাজগুলির মধ্যে একটি ছিল নিজামকে যারা সহায়তা করেছিল তাদের শাস্তি দেওয়া, যাদের মধ্যে বিশিষ্ট ছিলেন সর্দা‌র রাস্তে। গোপিকাবাই, যিনি তার ভাইয়ের জন্য করুণার আবেদন করেছিলেন, তাকে এই ধরনের কাজের পরিণতি সম্পর্কে কঠোরভাবে সতর্ক করা হয় এবং প্রশাসনিক বিষয়ে হস্তক্ষেপ না করার অনুরোধ করা হয়। কিন্তু পুনরায় তিনি যখন জেদ করেন, তখন তিনি শাস্তিস্বরূপ নাসিকে বন্দিদশা প্রাপ্ত হন। গোপিকাবাই নাসিকে থেকে ধর্মীয় আচার-অনুষ্ঠান পালন করে দিন যাপন করতে থাকেন এবং মাধবরাওয়ের মৃত্যু অবধি সেখানেই বসবাস করতে থাকেন। ১৭৭৩ সালে যক্ষ্মা রোগে মাধবরাওয়ের মৃত্যু হয়। মাধবরাও উত্তরাধিকারী ছাড়াই মারা যান, রঘুনাথরাও আবার আনন্দীবাইয়ের পীড়াপীড়িতে পেশোয়া প্রশাসন নিয়ন্ত্রণের দাবি করেন।
পুনেতে পুনরায় আগমন
গোপিকাবাইয়ের তৃতীয় পুত্র নারায়ণরাও পেশোয়া নিযুক্ত হন। পেশোয়া পদে নারায়ণরাওয়ের নিয়োগের পর, গোপিকাবাই পুনে ফিরে আসেন এবং আবার প্রশাসনে হস্তক্ষেপ করতে শুরু করেন। এই সময়ে, গোপিকাবাই নিজেকে ক্রমবর্ধমানভাবে ধর্মীয় আচার-অনুষ্ঠানে জড়িত করতে থাকেন। তখন সমাজে ব্রাহ্মণদের প্রতিপত্তি তুংগে ছিল এবং ধর্মীয় আচার পালনের জন্য বিশাল আর্থিক অনুদান দেওয়া হত। পুরোহিত শ্রেণী একটি গুরুত্বপূর্ণ প্রশাসনিক পদে অধিষ্ঠিত ছিল। আর্থিক ঋণের কারনে নারায়ণরাওয়ের প্রশাসন দুর্বল হয়ে গিয়েছিল। এইসকল কারন এবং রঘুনাথরাও এবং আনন্দীবাই -এর সাথে তার ক্রমবর্ধমান শত্রুতা তার হত্যার কারণ হয়ে ওঠে। এই ঘটনাটি গোপিকাবাইয়ের জন্য আরেকটি ধাক্কা ছিল, এবং দেড় বছর ধরে প্রশাসনের উপর তিনি যে নিয়ন্ত্রন অর্জন করেছিলেন তিনি আবার তা হারিয়ে ফেলেন এবং তাকে নাসিকে ফিরে যেতে হয়।
নর (মার্কা)
নর একটি জার্মান খাদ্য ও পানীয় মার্কা। এটি ২০০০ সাল থেকে ব্রিটিশ কোম্পানি ইউনিলিভারের মালিকানাধীন, যখন ইউনিলিভার বেস্ট ফুডস অর্জন করে, জাপান বাদে, যেখানে এটি আজিনোমোটোর লাইসেন্সের অধীনে তৈরি করা হয়। এটি নিরুদিত স্যুপ এবং খাবারের মিশ্রণ, বুইলন কিউব এবং মশলা তৈরি করে।
এটি ইন্দোনেশিয়া, কেনিয়া এবং নেদারল্যান্ডে রয়কো এবং অস্ট্রেলিয়া ও নিউজিল্যান্ডে কন্টিনেন্টাল নামে পরিচিত ছিল। ভারত এবং পাকিস্তানেও নর উৎপাদিত হয়।
আপেক্ষিক বলবিদ্যা
পদার্থবিজ্ঞানে আপেক্ষিক বলবিদ্যা বলতে বিশেষ আপেক্ষিকতা এবং সাধারণ আপেক্ষিকতার সাথে সামঞ্জস্যপূর্ণ বলবিদ্যাকে বোঝায়। আলোর গতির সমতূল্য বেগ c-তে গতিশীল এমন কণা বা প্রবাহীর ব্যবস্থার ক্ষেত্রে ব্যবস্থাটির ব্যাখ্যা বিজ্ঞানের এই শাখায় অ-কোয়ান্টাম বলবিদ্যার মাধ্যমে দেওয়া হয়। ফলস্বরূপ, উচ্চ বেগ এবং শক্তিতে ভ্রমণকারী কণাগুলিতে চিরায়ত বলবিদ্যা সঠিকভাবে সম্প্রসারণ ঘটে এবং এখান থেকে কণার যান্ত্রিকতার সাথে তড়িৎচুম্বকত্বের একটি সামঞ্জস্যপূর্ণ অন্তর্ভুক্তি প্রদান করে। গ্যালিলীয় আপেক্ষিকতায় যেখানে কণা এবং আলো যে কোন গতিতে ভ্রমণ করতে পারে এমনকি আলোর চেয়েও দ্রুত গতিতে ভ্রমণ যেখানে অনুমোদনযোগ্য হয়, সেখানে এই ব্যাপারটি সম্ভব ছিল না। আপেক্ষিক বলবিদ্যার ভিত্তিসমূহ হলো বিশেষ আপেক্ষিকতা এবং সাধারণ আপেক্ষিকতার স্বীকার্য। কোয়ান্টাম বলবিদ্যার সাথে বিশেষ আপেক্ষিকতার ঐক্যসাধন হলো আপেক্ষিক কোয়ান্টাম বলবিদ্যা, পক্ষান্তরে সাধারণ আপেক্ষিকতার সাথে ঐক্যসাধনের প্রচেষ্টা হলো কোয়ান্টাম মহাকর্ষ, পদার্থবিদ্যায় একটি অমীমাংসিত সমস্যা ।
চিরায়ত বলবিদ্যার মতো, বিষয়টিকে "সৃতিবিদ্যা এবং গতিবিদ্যায়" ভাগ করা যায়; যেখানে সৃতিবিদ্যায় অবস্থান, বেগ এবং ত্বরণ-কে প্রাধান্য দিয়ে গতির বর্ণনা দেওয়া হয়; এবং পক্ষান্তরে গতিবিদ্যায় শক্তি, ভরবেগ, কৌণিক ভরবেগ, এদের সংরক্ষণ সূত্র এবং কণার উপর প্রযুক্ত বা কণা দ্বারা প্রযুক্ত বলের মাধ্যমে গতির পূর্ণাঙ্গ ব্যাখ্যা দেওয়া হয়। তবে, প্রসঙ্গ কাঠামো থেকে পরিমাপকারী পর্যবেক্ষকের আপেক্ষিক গতির উপর নির্ভর করে “গতি” ও “স্থিতি”-র ব্যাপারটি নিয়ে একটি একটি সূক্ষ্মতা রয়েছে; চিরায়ত বলবিদ্যায় যাকে "স্থিতিবিদ্যা" পরিভাষাটির দ্বারা অভিহিত করা হয়।
বল যা ভরবেগের সময় অন্তরজ (নিউটনের দ্বিতীয় সূত্র), কণার দ্বারা কৃত কাজ যা কণার গতিপথ বরাবর প্রযুক্ত বলের রৈখিক সমাকলজ এবং ক্ষমতা যা কৃত কাজের সময় অন্তরজ, চিরায়ত বলবিদ্যার অন্তর্ভুক্ত এমন কিছু কিছু সংজ্ঞা এবং ধারণার জের বিশেষ আপেক্ষিকতায় টানা হলেও অবশিষ্ট সংজ্ঞা এবং সূত্রগুলোর ক্ষেত্রে উল্লেখযোগ্য পরিমাণে পরিবর্তন করতে হয়েছে। বিশেষ আপেক্ষিকতা অনুসারে গতি হলো আপেক্ষিক বিষয় এবং যেকোন জড় প্রসঙ্গ কাঠামোতে সকল পর্যবেক্ষকের সাপেক্ষে পদার্থবিজ্ঞানের সূত্রগুলো একই থাকে। স্থান এবং কালের ধারণার পরিমার্জন করতে গেলে বিশেষ আপেক্ষিকতা ভর, ভরবেগ এবং শক্তির ধারণাগুলোকে পুনর্বিবেচনা করতে বাধ্য করে যাদের সবগুলোই আবার নিউটনীয় বলবিদ্যার প্রধান উপাদান। বিশেষ আপেক্ষিকতা অনুসারে এই ধারণাগুলো একই ভৌত রাশির এমনই ভিন্ন আরেকটি রূপ যা মূলত স্থান ও কালের পারস্পরিক সম্পর্কের কথা বলে। প্রসঙ্গক্রমে যে আরেকটি পরিমার্জনের কথা আসে তা হলো ভরকেন্দ্রের ধারণা যাকে চিরায়ত বলবিদ্যায় সোজাসাপ্টাভাবে সংজ্ঞায়িত করা গেলেও আপেক্ষিকতায় এটি খুবই অস্পষ্ট – বিস্তারিত জানতে আপেক্ষিক ভর কেন্দ্র দেখুন।
লরেন্টজ ফ্যাক্টরের অরৈখিকতা যা সমস্ত ক্ষেত্রের এবং কণার আপেক্ষিক বেগের উপর নির্ভরতার এবং গতির সীমাবদ্ধতার সঠিক ব্যাখ্যা দেয় তার কারণে সমীকরণসমূহ অতি পরিচিত ত্রিমাত্রিক ভেক্টর ক্যালকুলাসের আনুষ্ঠানিকতার ক্ষেত্রে অত্যধিক জটিল হয়ে পড়ে। তথাপি চতুর্মাত্রিক স্থান-কালে এদের একটি সরলতর ও মার্জিত রূপ বিদ্যমান যার মধ্যে অন্তর্ভুক্ত রয়েছে সমতল মিনকভস্কি স্থান (বিশেষ আপেক্ষিকতা) এবং বক্র স্থানকাল (সাধারণ আপেক্ষিকতা)। এর কারণ হলো, স্থান থেকে প্রতিপাদিত ত্রিমাত্রিক ভেক্টর এবং সময় থেকে প্রতিপাদিত স্কেলারগুলিকে চার-ভেক্টরে বা চতুর্মাত্রিক টেন্সরে সংকলন করা সম্ভব। এমনকি ছয়টি উপাদান নিয়ে গঠিত কৌণিক ভরবেগ টেন্সরকে কখনও কখনও দ্বিভেক্টর বলা হয়। কারণ ত্রিমাত্রিক দৃষ্টিকোণ থেকে এটি “দুটি ভেক্টর”[স্পষ্টকরণ প্রয়োজন] (একটি অক্ষীয় ভেক্টর হওয়ায় যাদের একটি গতানুগতিক কৌণিক ভরবেগ)।
আপেক্ষিক সৃতিবিদ্যা
আপেক্ষিক চার-বেগ যা আপেক্ষিকতার অধীনে বেগের প্রতিনিধিত্বকারী চার-ভেক্টর তাকে নিম্নোক্তভাবে সংজ্ঞায়িত করা হয়:
উপরে, {\tau} হলো স্থান-কাল বরাবর পথরেখার প্রকৃত সময়, যাকে বলা হয় বিশ্ব-রেখা, যা উপরে বর্ণিত বস্তুর বেগ কর্তৃক অনুসৃত হয়, এবং
চার অবস্থান ; একটি ঘটনার স্থানাঙ্ক। সময়ের প্রসারণের কারণে, প্রকৃত সময় হলো একই প্রসঙ্গ কাঠামোর একই অবস্থানে সংঘটিত দুটি ঘটনার মধ্যবর্তী সময়। প্রকৃত সময় নিম্নোক্ত সমীকরণের মাধ্যমে স্থানাঙ্ক সময় t-এর সাথে সম্পর্কিত:
যেখানে লল রেন্টজ ফ্যাক্টর:
(যেকোন সংস্করণ উদ্ধৃত করা যেতে পারে) তাই এটি নিম্নরূপ:
প্রথম তিনটি পদ, এর গুণনীয়ক ব্যতীত, হলো বেগ যা পর্যবেক্ষক তাদের নিজস্ব প্রসঙ্গ কাঠামোয় দেখে।, পর্যবেক্ষকের প্রসঙ্গ কাঠামো এবং বস্তুর কাঠামো, যা সেই কাঠামো যেখানে এর সঠিক সময় পরিমাপ করা হয়, তার মধ্যের \mathbf{v} বেগ দ্বারা নির্ধারিত হয়। লরেন্টজ ট্রান্সফরমেশনের অধীনে এই রাশিটি অপরিবর্তনীয়, তাই একটি ভিন্ন প্রসঙ্গ কাঠামোয় একজন পর্যবেক্ষক কী দেখছে তা দেখার জন্য, দুটি প্রসঙ্গ কাঠামোর মধ্যে লরেন্টজ ট্রান্সফরমেশন ম্যাট্রিক্স দ্বারা বেগ চার-ভেক্টরকে গুন করতে হয়।
স্থির ভর এবং আপেক্ষিক ভর
একটি বস্তুর ভরকে তার নিজস্ব প্রসঙ্গ কাঠামোয় পরিমাপ করা হয় তাকে তার স্থির ভর বা অপরিবর্তনীয় ভর বলা হয় এবং কখনও কখনও লেখা হয় m_0. যদি কোন বস্তু \mathbf{v} বেগে চলে অন্য কোনো প্রসঙ্গ কাঠামোয়, রাশি প্রায়ই সেই কাঠামোয় বস্তুর "আপেক্ষিক ভর" বলা হয়। কিছু লেখক স্থির ভর বোঝাতে m ব্যবহার করেন, কিন্তু স্পষ্টতার জন্য এই নিবন্ধটিতে  আপেক্ষিক ভরের জন্য m এবং  স্থির ভরের জন্য m_0ব্যবহারের নিয়ম অনুসরণ করা হবে।
লেভ ওকুন পরামর্শ দিয়েছেন যে আপেক্ষিক ভরের ধারণাটির "আজ কোন যৌক্তিক ন্যায্যতা নেই" এবং এটি আর শেখানো উচিত নয়। উলফগ্যাং রিন্ডলার এবং টি. আর. স্যান্ডিন সহ অন্যান্য পদার্থবিদরা দাবি করেন যে ধারণাটি প্রয়োজনীয়। এই বিতর্ক সম্পর্কে আরও তথ্যের জন্য বিশেষ আপেক্ষিকতায় ভর দেখুন।
যে কণার স্থির ভর শূন্য তাকে ভরহীন বলে। ফোটন এবং গ্র্যাভিটনকে ভরহীন বলে মনে করা হয় এবং নিউট্রিনো প্রায় তাই।
আপেক্ষিক শক্তি এবং ভরবেগ
বিশেষ আপেক্ষিকতায় ভরবেগ এবং শক্তি সংজ্ঞায়িত করার জন্য কয়েকটি (সমতুল্য) উপায় রয়েছে। একটি পদ্ধতি সংরক্ষণ সূত্র ব্যবহার করে। যদি এই সূত্রগুলি বিশেষ আপেক্ষিকতায় বৈধ থাকতে হয় তবে সেগুলি অবশ্যই প্রতিটি সম্ভাব্য প্রসঙ্গ কাঠামোয় সত্য হতে হবে। তবে, যদি কেউ ভরবেগ এবং শক্তির নিউটনীয় সংজ্ঞা ব্যবহার করে কিছু সাধারণ চিন্তার পরীক্ষা করে, তবে কেউ দেখতে পাবে যে এই পরিমাণগুলি বিশেষ আপেক্ষিকতায় সংরক্ষিত হয় না। আপেক্ষিক বেগের জন্য সংজ্ঞায় কিছু ছোট পরিবর্তন করে কেউ সংরক্ষণের ধারণা উদ্ধার করতে পারে। এই নতুন সংজ্ঞাগুলিই বিশেষ আপেক্ষিকতায় ভরবেগ এবং শক্তির জন্য সঠিক হিসাবে নেওয়া হয়।
একটি বস্তুর চার ভরবেগ সোজা, শাস্ত্রীয় ভরবেগের আকারে অভিন্ন, কিন্তু ৩-ভেক্টরকে ৪-ভেক্টর দিয়ে প্রতিস্থাপন করে পাই:
m_0 অপরিবর্তনীয় ভর সহ একটি বস্তুর শক্তি এবং ভরবেগ, \mathbf{v} বেগে চলমান একটি প্রদত্ত প্রসঙ্গ কাঠামোর সাপেক্ষে, যথাক্রমে প্রকাশ করা হয়
\gamma গুণক উপরে বর্ণিত চার-গতির সংজ্ঞা থেকে আসে। \gamma এর উপস্থিতিকে একটি বিকল্প উপায়ে প্রকাশ করা যেতে পারে, যা পরবর্তী বিভাগে ব্যাখ্যা করা হবে৷
গতিশক্তিকে, K, হিসাবে সংজ্ঞায়িত করা হয়
এবং গতিকে গতিশক্তির একটি অপেক্ষক হিসাবে নিম্নরূপে প্রকাশ করা হয়
স্থানিক ভরবেগ হিসাবে লেখা যেতে পারে, নিউটনীয় ভরের সাথে প্রতিস্থাপিত আপেক্ষিক ভর সহ নিউটনীয় বলবিদ্যা থেকে আকারটি সংরক্ষণ করা যায়। যাইহোক, এই প্রতিস্থাপন শক্তি এবং গতিশক্তি সহ কিছু রাশির জন্য ব্যর্থ হয়। অধিকন্তু, লরেন্টজ রূপান্তর (ট্রান্সফরমেশন)-এর অধীনে আপেক্ষিক ভর অপরিবর্তনীয় নয়, যেখানে স্থির ভর অপরিবর্তনীয়। এই কারণে, অনেক মানুষ স্থির ভর এবং \gamma হিসাবে স্পষ্টভাবে ৪-বেগ বা সমন্বয় সময়ের মাধ্যমে ব্যবহার করতে পছন্দ করে।
শক্তি, ভরবেগ এবং বেগের মধ্যে একটি সরল সম্পর্ক শক্তি এবং ভরবেগের সংজ্ঞা থেকে শক্তিকে \mathbf{v} দ্বারা গুণ করে পাওয়া যেতে পারে, ভরবেগকে c^2 দ্বারা গুণ করে, এবং রাশিমালা দুটি সমান সূচিত করলে পাওয়া যায়
তারপর এই সমীকরণটি c দ্বারা বিভক্ত করে \mathbf{v} নির্মূল করা যেতে পারে এবং বর্গ করে পাই,
\gamma দ্বারা শক্তির সংজ্ঞা ভাগ এবং বর্গ করে পাই,
এটি আপেক্ষিক শক্তি-ভরবেগ সম্পর্ক ।
যখন শক্তি E এবং ভরবেগ \mathbf{p} প্রসঙ্গ কাঠামোর উপর নির্ভর করে যেখানে তাদের পরিমাপ করা হয়, রাশি অপরিবর্তনীয় এর মান ৪-ভরবেগ ভেক্টরের বর্গাকার মাত্রার -c^2 গুণ।
একটি সংস্থার অপরিবর্তনীয় ভর হিসাবে লেখা যেতে পারে
ভর-শক্তি সমতা
আপেক্ষিক শক্তি–ভরবেগ সমীকরণ সমস্ত কণার জন্য সত্য, এমনকি ভরহীন কণার জন্যও যার জন্য m0 = 0. এক্ষেত্রে:
Ev = c2p-তে প্রতিস্থাপন করলে পাই, v = c: ভরহীন কণা (যেমন ফোটন) সর্বদা আলোর গতিতে ভ্রমণ করে।
লক্ষ্য করা যায় যে একটি যৌগিক ব্যবস্থার স্থির ভর সাধারণত এর অংশগুলির স্থির ভরের সমষ্টির থেকে সামান্য আলাদা হবে কারণ, এর স্থির কাঠামোয় (ফ্রেমে), তাদের গতিশক্তি তার ভরকে বাড়িয়ে দেবে এবং তাদের (ঋণাত্মক) বন্ধন শক্তি তার ভরকে হ্রাস করবে। বিশেষ করে, একটি অনুমানমূলক "আলোর বাক্সে" স্থির ভর থাকবে যদিও কণা দিয়ে তৈরি যা তাদের ভরবেগকে বাতিল করবে না।
একটি সংস্থার অপরিবর্তনীয় ভরের জন্য উপরের সূত্রটি দেখলে, কেউ দেখতে পাবে যে, যখন একটি একক বৃহদায়তন বস্তু স্থিতাবস্থায় থাকে (v = 0, p = 0), তখন একটি অ-শূন্য ভর অবশিষ্ট থাকে: m0 = E/c 2. সংশ্লিষ্ট শক্তি, যা একটি একক কণা যখন স্থিতাবস্থায় থাকে তখন তার মোট শক্তিও, যাকে "স্থির শক্তি" বলা হয়। কণার সংস্থায় যা একটি চলমান জড় কাঠামো থেকে দেখা যায়, মোট শক্তি বৃদ্ধি পায় এবং তাই ভরবেগও বৃদ্ধি পায়। যাইহোক, একক কণার জন্য স্থির ভর ধ্রুবক থাকে, এবং কণার সংস্থার জন্য অপরিবর্তনীয় ভর ধ্রুবক থাকে, কারণ উভয় ক্ষেত্রেই, শক্তি এবং ভরবেগ একে অপরের থেকে বিয়োগ করে এবং বাতিল করে। এইভাবে, কণার সংস্থার অপরিবর্তনীয় ভর সমস্ত পর্যবেক্ষকের জন্য একটি গণনাকৃত ধ্রুবক, যেমন একক কণার স্থির ভর।
ব্যবস্থার ভর এবং অপরিবর্তনীয় ভরের সংরক্ষণ
কণার ব্যবস্থার ক্ষেত্রে, শক্তি–ভরবেগ সমীকরণের জন্য প্রয়োজন কণার ভরবেগ ভেক্টরের সমষ্টি:
যে জড় কাঠামোয় সমস্ত কণার ভরবেগ শূন্য হয় তাকে ভরবেগ কাঠামোর কেন্দ্র বলে। এই বিশেষ কাঠামোয়, আপেক্ষিক শক্তি–ভরবেগ সমীকরণে p = 0 রয়েছে এবং এইভাবে ব্যবস্থার অপরিবর্তনীয় ভরকে ব্যবস্থার সমস্ত অংশের মোট শক্তি হিসাবে পাওয়া যায়, যা c2 দ্বারা বিভক্ত।
এটি যে কোনও ব্যবস্থার অপরিবর্তনীয় ভর যা একটি কাঠামোর মধ্যে থেকে পরিমাপ করা হয় যেখানে এটির মোট ভরবেগ শূন্য, যেমন একটি মাপনীতে গরম গ্যাসের বোতল। এই ধরনের ব্যবস্থায়, মাপনীতে যে ভরের পরিমাপ করা হয় সেটিই অপরিবর্তনীয় ভর এবং এটি ব্যবস্থার মোট শক্তির উপর নির্ভর করে। এইভাবে এটি অণুর স্থির ভরের সমষ্টির চেয়ে বেশি, তা ব্যবস্থার সমস্ত মোট শক্তিকেও অন্তর্ভুক্ত করে। শক্তি এবং ভরবেগের মতো, বিচ্ছিন্ন ব্যবস্থার অপরিবর্তনীয় ভর ততক্ষণ পরিবর্তন করা যায় না যতক্ষণ না ব্যবস্থাটি সম্পূর্ণরূপে বদ্ধ থাকে (কোন ভর বা শক্তি প্রবেশ বা বাহির অনুমোদিত নয়), কারণ ব্যবস্থার মোট আপেক্ষিক শক্তি ততক্ষণ স্থির থাকে যতক্ষণ না কিছুই প্রবেশ করতে পারে না বা এটা ছেড়ে যায়।
এই ধরনের একটি ব্যবস্থার শক্তি বৃদ্ধি যা ব্যবস্থাটিকে একটি জড় কাঠামোয় রূপান্তরের ফলে ঘটে যা ভরবেগ কাঠামোর কেন্দ্র নয়, অপরিবর্তনীয় ভরের বৃদ্ধি ছাড়াই শক্তি এবং ভরবেগের বৃদ্ধি ঘটায়। E = m0c2, তবে, শুধুমাত্র তাদের ভরবেগের-কেন্দ্র কাঠামোর বিচ্ছিন্ন ব্যবস্থাগুলিতে প্রযোজ্য যেখানে ভরবেগের সমষ্টি শূন্য।
এই সূত্রটিকে অভিহিত মূল্যে নিলে, আমরা দেখতে পাই যে আপেক্ষিকতায়, ভর হলো শক্তির অপর নাম (এবং বিভিন্ন এককে পরিমাপ করা হয়)। ১৯২৭ সালে আইনস্টাইন বিশেষ আপেক্ষিকতা সম্পর্কে মন্তব্য করেছিলেন, "এই তত্ত্বের অধীনে ভর একটি অপরিবর্তনীয় মাত্রা নয়, তবে শক্তির পরিমাণের উপর (এবং, প্রকৃতপক্ষে, অভিন্ন) নির্ভরশীল মাত্রা।"
বদ্ধ (বিচ্ছিন্ন) ব্যবস্থা
একটি "সম্পূর্ণ-বদ্ধ" ব্যবস্থায় (অর্থাৎ, বিচ্ছিন্ন ব্যবস্থা) মোট শক্তি, মোট ভরবেগ এবং তাই মোট অপরিবর্তনীয় ভর সংরক্ষিত হয়। ভরের পরিবর্তনের জন্য আইনস্টাইনের সূত্রটি তার সহজতম Δ E = Δ mc 2 ফর্মে পরিণত হয়, তবে, শুধুমাত্র বদ্ধ-নয় এমন ব্যবস্থায় যেখানে শক্তি নিষ্কৃতির অনুমতি দেওয়া হয় (উদাহরণস্বরূপ, তাপ এবং আলো হিসাবে), এবং এইভাবে অপরিবর্তনীয় ভর হ্রাস পায়। আইনস্টাইনের সমীকরণ দেখায় যে এই ধরনের ব্যবস্থাগুলি অবশ্যই ভর ত্যাগ করতে হবে, উপরোক্ত সূত্র অনুসারে, তারা চারপাশে যে শক্তি ত্যাগ করে তার সমানুপাতিক। বিপরীতভাবে, যদি কেউ একটি তাপ এবং আলো প্রকাশ করে এমন বিক্রিয়া হওয়ার আগে, এবং বিক্রিয়ার পরে ব্যবস্থাটি থেকে যখন তাপ এবং আলো ত্যাগ করার পর, ব্যবস্থার মধ্যে ভরের পার্থক্য পরিমাপ করতে পারে, তবে ব্যবস্থাটি থেকে নিষ্কৃতি পাওয়া শক্তির পরিমাণ অনুমান করা যেতে পারে।
রাসায়নিক এবং পারমাণবিক বিক্রিয়া
পারমাণবিক এবং রাসায়নিক বিক্রিয়া উভয় ক্ষেত্রে, এই ধরনের শক্তি পরমাণুতে (রসায়নের জন্য) বা পরমাণু-কেন্দ্রক (নিউক্লিয়াস)-এর নিউক্লিয়নের মধ্যে (পারমাণবিক বিক্রিয়ায়) ইলেকট্রনের বন্ধন শক্তির পার্থক্যকে নির্দেশ করে। উভয় ক্ষেত্রেই, বিক্রিয়ক এবং (শীতল) বিক্রিয়াজাতগুলির মধ্যে ভরের পার্থক্য তাপ এবং আলোর ভরের পরিমাপের সমান যা প্রতিক্রিয়া থেকে নিষ্কৃতি পায় এবং এইভাবে (সমীকরণ ব্যবহার করে) তাপ এবং আলোর সমতুল্য শক্তি দেয় যা বিক্রিয়াটি অগ্রসর হলে নির্গত হতে পারে।.
রসায়নে, নির্গত শক্তির সাথে যুক্ত ভরের পার্থক্যগুলি আণবিক ভরের প্রায় 10−9 গুণ। যাইহোক, পারমাণবিক বিক্রিয়ায় শক্তি এত বেশি হয় যে তা ভরের পার্থক্যের সাথে যুক্ত থাকে, যা আগাম অনুমান করা যেতে পারে, যদি বিক্রিয়াজাত এবং বিক্রিয়কগুলির ভর পরিমাপ করা হয় (পারমাণবিক ভর ব্যবহার করে পরোক্ষভাবে পরমাণুগুলিকে ওজন করা যায়, যা সর্বদা প্রতিটি নিউক্লাইডের জন্য একই থাকে)। এইভাবে, আইনস্টাইনের সূত্র গুরুত্বপূর্ণ হয়ে ওঠে যখন কেউ বিভিন্ন পরমাণুর কেন্দ্রক (নিউক্লিয়াস)-এর ভর পরিমাপ করে। ভরের পার্থক্য দেখে, কেউ আন্দাজ করতে পারে কোন পরমাণু-কেন্দ্রক (নিউক্লিয়াস) শক্তি সঞ্চয় করেছে যা নির্দিষ্ট পারমাণবিক বিক্রিয়া দ্বারা নির্গত হতে পারে, গুরুত্বপূর্ণ তথ্য প্রদান করে যা পারমাণবিক শক্তির বিকাশে কার্যকর ছিল এবং যেমন, পারমাণবিক বোমা। ঐতিহাসিকভাবে, উদাহরণস্বরূপ, লিজে মাইটনার (Lise Meitner) পরমাণু-কেন্দ্রক (নিউক্লিয়াস)-এর ভরের পার্থক্য ব্যবহার করে অনুমান করতে সক্ষম হয়েছিলেন যে পারমাণবিক বিভাজন একটি অনুকূল প্রক্রিয়া করার জন্য যথেষ্ট শক্তি উপলব্ধ ছিল। আইনস্টাইনের সূত্রের এই বিশেষ রূপের প্রভাব এইভাবে এটিকে সমস্ত বিজ্ঞানের সবচেয়ে বিখ্যাত সমীকরণে পরিণত করেছে।
ভরবেগ কাঠামোর কেন্দ্র
সমীকরণ E = m0c 2 শুধুমাত্র তাদের ভরবেগ কাঠামো (ফ্রেমে)-এর কেন্দ্রে বিচ্ছিন্ন সংস্থার ক্ষেত্রে প্রযোজ্য। এটি জনপ্রিয়ভাবে ভুল বোঝা হয়েছে যে ভর শক্তিতে রূপান্তরিত হতে পারে, যার পরে ভর অদৃশ্য হয়ে যায়। কিন্তু, সংস্থাগুলিতে প্রয়োগ করা সমীকরণের জনপ্রিয় ব্যাখ্যাগুলির মধ্যে রয়েছে মুক্ত (অ-বিচ্ছিন্ন) ব্যবস্থাগুলি যার জন্য তাপ এবং আলোকের নির্গমন সম্ভব, তারা অন্যথায় সংস্থার ভর (স্থির ভর)-এ অবদান রাখত।
ঐতিহাসিকভাবে, ভর এবং "পদার্থ" এর মধ্যে বিভ্রান্তি দ্বারা ভরকে শক্তিতে "রূপান্তরিত" হওয়ার বিষয়ে বিভ্রান্তিতে সাহায্য করেছে, যেখানে পদার্থকে ফার্মিয়ন কণা হিসাবে সংজ্ঞায়িত করা হয়েছে। এই ধরনের সংজ্ঞায়, তড়িৎ-চুম্বকীয় বিকিরণ এবং গতিশক্তি (বা তাপ) "পদার্থ" হিসাবে বিবেচিত হয় না। কিছু পরিস্থিতিতে, পদার্থ প্রকৃতপক্ষে শক্তির অ-পদার্থ গঠনে রূপান্তরিত হতে পারে (উপরে দেখুন), কিন্তু এই সমস্ত পরিস্থিতিতে, পদার্থ এবং শক্তির অ-পদার্থ গঠনগুলি এখনও তাদের আসল ভর বজায় রাখে।
বিচ্ছিন্ন সংস্থার জন্য (সমস্ত ভর এবং শক্তি বিনিময়ের জন্য বদ্ধ), ভর কখনোই ভরবেগ কাঠামো (ফ্রেম)-এর কেন্দ্রে অদৃশ্য হয় না, কারণ শক্তি অদৃশ্য হতে পারে না। পরিবর্তে, এই সমীকরণটি, প্রেক্ষাপটে, মানে শুধুমাত্র এই যে যখন ভরবেগের কেন্দ্রের কাঠামোয় (ফ্রেমে) কোনো সংস্থায় কোনো শক্তি যোগ করা হয় বা ত্যাগ করে, তখন সংস্থাটিতে যোগ হওয়া বা ছেড়ে যাওয়া শক্তির অনুপাতে ভর লাভ বা ত্যাগ করার হিসাবে পরিমাপ করা হয়। এইভাবে, তত্ত্বগতভাবে, যদি একটি পারমাণবিক বোমা একটি বাক্সে স্থাপন করা হয় যা তার বিস্ফোরণ ধরে রাখার জন্য যথেষ্ট শক্তিশালী হয় এবং একটি মাপনীতে বিস্ফোরিত হয়, তবে এই বদ্ধ সংস্থার ভর পরিবর্তন হবে না এবং কাঁটাটি সরবে না। শুধুমাত্র যখন অত্যন্ত-শক্তিশালী প্লাজমা-ভরা বাক্সে একটি স্বচ্ছ "জানালা" খোলা হয়, এবং আলো এবং তাপকে একটি মরীচিতে ত্যাগের অনুমতি দেওয়া হয় এবং বোমার উপাদানগুলিকে শীতল হওয়ার অনুমতি দেওয়া হয়, তখন সংস্থাটি কী বিস্ফোরণের শক্তির সাথে যুক্ত ভর হারাবে। একটি ২১ কিলোটন বোমায়, উদাহরণস্বরূপ, প্রায় এক গ্রাম আলো এবং তাপ তৈরি হয়। যদি এই তাপ এবং আলোকে নিষ্কৃতি দেওয়া হয়, বোমার অবশিষ্টাংশগুলি শীতল হওয়ার সাথে সাথে এক গ্রাম ভর হারাবে। এই চিন্তন-পরীক্ষায়, আলো এবং তাপ ভরের গ্রাম বহন করে এবং তাই এই গ্রাম ভর সেই বস্তুগুলিতে জমা হয় যা তাদের শোষণ করে।
কৌণিক ভরবেগ
আপেক্ষিক বলবিদ্যায়, সময়ের সাথে পরিবর্তনশীল ভর মুহূর্ত
এবং কক্ষপথে ৩-কৌণিক ভরবেগ
একটি বিন্দু-সদৃশ কণাকে ৪-অবস্থান X এবং কণাটির ৪-ভরবেগ P- এর পরিপ্রেক্ষিতে একটি চার-মাত্রিক দ্বি-ভেক্টরে একত্রিত করা হয়:
যেখানে ∧ বাহ্যিক গুণফলকে বোঝায়। এই টেনসরটি যোজনীয়: একটি ব্যবস্থার মোট কৌণিক ভরবেগ হলো ব্যবস্থার প্রতিটি উপাদানের টেনসরের কৌণিক ভরবেগের সমষ্টি। সুতরাং, বিচ্ছিন্ন কণার সমাবেশের জন্য কেউ কণার কৌণিক ভরবেগের টেনসর যোগ করে, অথবা একটি অবিচ্ছিন্ন ভর বন্টনের পরিমাণের উপর কৌণিক ভরবেগের ঘনত্বের সমাকলন করে।
অন্যান্য বস্তু এবং ক্ষেত্রগুলির জন্য সংশ্লিষ্ট উপাদানগুলির সাথে একত্রিত হলে ছয়টি উপাদানের প্রতিটি একটি সংরক্ষিত রাশি গঠন করে।
বল
বিশেষ আপেক্ষিকতায়, নিউটনের দ্বিতীয় সূত্রটি F = m a আকারে প্রকাশ না করে, তবে এটি যদি নিম্নরূপে প্রকাশ করা হয়
যেখানে p = γ( v ) m 0 v হলো উপরর সংজ্ঞা হিসাবে ভরবেগ এবং m 0 হলো স্থির ভর । এইভাবে, নিম্নরূপে বল প্রকাশ করা হয়
ফলস্বরূপ, কিছু পুরানো লেখায়, γ( v ) 3 m 0 কে অনুদৈর্ঘ্য ভর হিসাবে উল্লেখ করা হয়েছে, এবং γ( v ) m 0 কে অনুপ্রস্থ ভর হিসাবে উল্লেখ করা হয়েছে, যা সংখ্যাগতভাবে আপেক্ষিক ভরের সমান। বিশেষ আপেক্ষিকতায় ভর দেখুন।
বল থেকে ত্বরণ গণনা করতে যদি এটিকে উল্টে দেওয়া হয়, তবে পাই
বলের ভ্রামক (টর্ক)
একটি বিন্দু-সদৃশ কণার উপর ক্রিয়াশীল টর্ককে সঠিক সময়ের সাপেক্ষে উপরে প্রদত্ত কৌণিক ভরবেগ টেনসরের অন্তরকলজ হিসাবে সংজ্ঞায়িত করা হয়:
বা টেনসর উপাদানগুলির:
যেখানে F হলো চতুর্মাত্রিক (4d) বল X ঘটনাতে কণার উপর কাজ করে। কৌণিক ভরবেগের মতো, ঘূর্ণন সঞ্চারক বল (টর্ক) যোজনীয়, তাই একটি বর্ধিত বস্তুর জন্য ভরের বণ্টনের একটি যোগফল বা সমকলন।
গতিশক্তি
কার্য-শক্তি তত্ত্ব বলে গতিশক্তির পরিবর্তন শরীরের উপর করা কাজের সমান। বিশেষ আপেক্ষিকতায়:
প্রাথমিক অবস্থায় যদি কোনো বস্তু স্থিতাবস্থায় থাকে, তাহলে v0 = 0 এবং γ0(v0) = 1, এবং চূড়ান্ত অবস্থায় এটির গতি v1 আছে = v, সেটিং γ1(v1) = γ(v), গতিশক্তি তখন হয়;
মোট আপেক্ষিক শক্তি γ(v)m0c 2 থেকে অবশিষ্ট শক্তি m0c 2 বিয়োগ করে সরাসরি ফলাফল পাওয়া করা যেতে পারে।
নিউটনীয় সীমাবদ্ধতা
এবং ফলত
আলোর বেগের চেয়ে অনেক কম বেগের জন্য, কেউ হর-এ c 2 এবং উচ্চতর পদগুলিকে অগ্রাহ্য করতে পারে। এই সূত্রগুলি তখন নিউটনীয় গতিশক্তি এবং ভরবেগের মানক সংজ্ঞায় পর্যবসিত হয়। এটি যেমন হওয়া উচিত তেমনই, বিশেষ আপেক্ষিকতার জন্য কম বেগে নিউটনীয় বলবিদ্যার সাথে সম্মত হওয়া আবশ্যক।
আলবার্ট হলাম
আলবার্ট উইলিয়াম হলাম (Albert Hallam; জন্ম: ১২ নভেম্বর, ১৮৬৯ - মৃত্যু: ২৪ জুলাই, ১৯৪০) নটিংহ্যামশায়ারের ইস্ট লিকে জন্মগ্রহণকারী বিখ্যাত ইংরেজ প্রথম-শ্রেণীর ক্রিকেট তারকা ছিলেন। ১৮৯৫ থেকে ১৯১০ সময়কালে দূর্দণ্ড প্রতাপে প্রথম-শ্রেণীর ইংরেজ কাউন্টি ক্রিকেটে রাজত্ব কায়েম করেছিলেন।
নটিংহ্যামশায়ারের পক্ষে কাউন্টি ক্রিকেটে অংশগ্রহণ করেন আলবার্ট হলাম। দলে তিনি মূলতঃ অফ স্পিন বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিং করতেন তিনি।
শৈশবকাল
নটিংহ্যামশায়ারে জন্মগ্রহণকারী অনেকের ন্যায় আলবার্ট হলামও শৈশবকাল থেকেই ক্রিকেট খেলতে শুরু করেন। তবে, তার ক্রীড়াশৈলী নটিংহ্যামশায়ার একাদশের পক্ষে খেলার জন্যে সহায়ক ছিল না। ফলশ্রুতিতে লিচেস্টারশায়ারে বসবাস করতে থাকেন। ১৮৮০-এর দশকের শেষদিক থেকে ১৮৯০-এর দশকের সূচনাকাল পর্যন্ত লিচেস্টারশায়ারের পক্ষে খেলতে থাকেন। কিন্তু, অংশগ্রহণকৃত খেলাগুলো প্রথম-শ্রেণীর মর্যাদার অধিকারী ছিল না। আর্থার মোল্ড ও জনি ব্রিগসকে যোগ্য সঙ্গ দিয়েছিলেন তিনি। তিনি তার খেলার ধারা উন্নয়নে সচেষ্ট হন।
কাউন্টি ক্রিকেট
১৮৯৬ সালের মধ্যে আলবার্ট হলামের স্লো বোলিং দলের তৃতীয় বোলিং শক্তিতে পরিণত হয়। উইকেট লাভে গড়ের দিক দিয়ে জনি ব্রিগসের তুলনায় এগিয়ে ছিলেন ও আর্থার মোল্ডের চেয়ে পিছিয়ে ছিলেন তিনি। এছাড়াও, দুজন প্রতিষ্ঠিত বোলারের তুলনায় অর্ধেকসংখ্যক ওভার বোলিং করেছিলেন। তাসত্ত্বেও, উইজডেন ও অন্যান্য ব্যাটসম্যান অন্য তিন বোলারের সাথে তুলনান্তে তাকে ভালোমানের আখ্যায়িত করতে নারাজ ছিল। শুষ্ক পিচে তিনি নিয়মিতভাবে খেলতেন ও ব্যাটসম্যানদেরকে তাদের খেলার প্রদর্শনের সুযোগ করে দিতেন।
পরের বছর এ ত্রয়ী বোলারের সাথে দলে আগত নতুন বোলার উইলিস কাটেলকে নিয়ে একযোগে উইকেট উপযোগী পিচে ল্যাঙ্কাশায়ারের কাউন্টি চ্যাম্পিয়নশীপের শিরোপা জয়ে অনবদ্য ভূমিকা রাখেন। ধারাবাহিকভাবে তিনি সকল খেলায় বোলিং করে ১০০ উইকেট লাভের মাইলফলকে পৌঁছেন।
স্ব-গৃহে প্রত্যাবর্তন
১৮৯৬ ও ১৮৯৭ সালে ব্যাপক সফলতা লাভের পর আলবার্ট হলামের দূর্বলতা লক্ষ্য করা যায়। শীর্ণ শরীরে অসুস্থতা আঘাত হানে। ১৮৯৮ সালে ল্যাঙ্কাশায়ারের পক্ষে কোন খেলায় অংশগ্রহণ করতে সক্ষম হননি তিনি। ১৮৯৯ সালে খেলায় অংশ নিলেও পুনরায় অসুস্থতার কবলে পড়েন তিনি। একপর্যায়ে ধারণা করা হয়েছিল যে, তার ক্রিকেট খেলোয়াড়ী জীবনের হয়তোবা পরিসমাপ্তি ঘটেছে। ১৯০০ সালে স্বীয় স্বাস্থ্য উদ্ধারে তৎপর হন। তাসত্ত্বেও, ল্যাঙ্কাশায়ারের বোলিং বিভাগ বেশ শক্তিশালী ছিল। প্রথম একাদশে তিনি মাত্র চারটি খেলায় অংশ নিয়েছিলেন। ঐ ফলাফলের প্রেক্ষিতে নটিংহ্যামশায়ার কর্তৃপক্ষ টমাস ওয়াস ও জন গানকে সহায়তাকল্পে জন্মসূত্রে কাউন্টিতে খেলার যোগ্যতালাভের অধিকারী আলবার্ট হলামের দিকে দৃষ্টি দেয়। পরের তিন বছরে তিনি খুব দ্রুত নিজেকে স্থিতিশীল বোলারে রূপান্তরিত করেন।
১৯০২ ও ১৯০৩ সালে স্লো বোলিং উপযোগী পিচে নিজেকে মৃত্যুদূতে পরিণত করেছিলেন। ১৯০৪ সালে চমৎকার আবহাওয়ার কারণে তার বোলিং প্রভাব ফেলতে পারেনি ও কোন ইনিংসেই পাঁচ-উইকেট পাননি তিনি। তবে, ১৯০৫ সালে পুনরায় খেলায় প্রভাব বিস্তার করতে শুরু করেন। লর্ডসে ৬/৪৬ পান ও সেপ্টেম্বরে উৎসবের খেলায় ইংল্যান্ড নর্থের সদস্যরূপে খেলোয়াড়ী জীবনের সেরা ৮/৬৩ বোলিং পরিসংখ্যান গড়েছিলেন তিনি।
স্বর্ণালী অধ্যায়
১৯০৬ সালে আলবার্ট হলামের বোলিংয়ের উত্তরণ উল্লেখযোগ্য পরিমাণে ঘটে। পিচের সহায়তা নিয়ে সুদক্ষ ব্যাটসম্যানদেরকেও তার দর্শনীয় স্পিনে বোকা বানাতেন। লর্ডসের পিচে ভাঙ্গা হাতেও ৫৮ ওভার বোলিং করে তার বোলিং দক্ষতা প্রদর্শন করেন। এরফলে উপর্যুপরি দ্বিতীয় বছর মিডলসেক্সের বিপক্ষে জয়ী হয় তার দল।
পরের বছরগুলোয় কেউ তার বোলিং শক্তিমত্তার বিষয়ে কল্পনাও করতে পারেনি। ১৯০৭ সালে নটিংহ্যামশায়ারের বৈপ্লবিক পরিবর্তন লক্ষ্য করা যায়। শুরু থেকেই প্রায়শঃই বোলিং অপরিবর্তিত রেখে আলবার্ট হলাম ও টমাস ওয়াস কাউন্টি চ্যাম্পিয়নশীপের ইতিহাসে সর্বাপেক্ষা অধিক সময় ধরে বোলিং করেন। তারা একের পর এক জয় এনে দিতে থাকেন দলকে। অন্যদিকে, জন গান ১৭ খেলায় মাত্র ২৮১ ওভার বোলিং করতে পেরেছিলেন। নটিংহ্যামশায়ারের পতন করা ৩৪৮টি উইকেটের মধ্যে পঞ্চাশটি বাদে সবকটি উইকেট উভয়ে নিজেদের মধ্যে ভাগাভাগি করে নেন। তাদের বলের বিপক্ষে কোন সেরা ব্যাটসম্যান রুখে দাঁড়াতে পারেননি। ধারণা করা হয়েছিল যে, আলবার্ট হলামকে হয়তোবা দক্ষিণ আফ্রিকার বিপক্ষে টেস্ট খেলার জন্যে মনোনীত করা হবে। তৃতীয়বারের মতো মনোনয়ন পেলেও ভাঙ্গা হাতের কারণে নটিংহ্যামশায়ারের সদস্যরূপে সফরকারী দক্ষিণ আফ্রিকা একাদশের বিপক্ষে খেলার সূবর্ণ সুযোগ লাভ করা থেকে বঞ্চিত হন তিনি। তাসত্ত্বেও শীর্ষস্থানীয় খেলোয়াড় শোফিল্ড হেইকে স্থানচ্যুত করে বোলিং গড়ে শীর্ষস্থানে অধিকার করেন। ফলশ্রুতিতে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন।
টমাস ওয়াসের সাথে স্মরণীয় জুটি গড়ে ১৯০৭ সালে নটিংহ্যামশায়ারকে কাউন্টি চ্যাম্পিয়নশীপের শিরোপা জয়ে সবিশেষ ভূমিকা রাখেন। ঐ বছর দলটি কোন খেলাতেই পরাজয়বরণ করেনি। নির্ধারিত উনিশ খেলার মধ্যে পনেরোটিতে জয় পায় ও বাদ-বাকী খেলাগুলোয় ড্র করে। এটিই কাউন্টি চ্যাম্পিয়নশীপে অপরাজিত শিরোপাধারী কোন দলের জয়ের সর্বোচ্চ হার। এছাড়াও, সর্বোচ্চ জয়ের হারের ঘটনার দিক দিয়ে এটি তৃতীয়। বৃষ্টিবিহীন অবস্থায় দুইটি বিশাল সংখ্যার ইনিংস খেলে নটিংহ্যামশায়ার দল।
আলফ্রেড শ ও উইলিয়াম অ্যাটওয়েলের ন্যায় নটিংহ্যামশায়ারের বিখ্যাত খেলোয়াড়দের যোগ্য উত্তরসূরির ভূমিকায় অবতীর্ণ হয়েছিলেন আলবার্ট হলাম। পিচে নিখুঁতভাব বজায় রেখে ধীরগতিসম্পন্ন বোলিং করতেন ও উভয় দিকেই বলকে বাঁক খাওয়াতে পারতেন। তবে ব্যাট হাতে তেমন কিছুই করতে পারেননি তিনি। তাসত্ত্বেও, ওভালে সারে দলের বিপক্ষে তার দূর্দান্ত ৪৬ রানের ইনিংসের কল্যাণে ঐ মৌসুমে নটিংহ্যামশায়ার দলকে অপরাজিত অবস্থায় রাখতে গুরুত্বপূর্ণ ভূমিকা পালন করেছিল।
অবসর
অস্ট্রেলিয়ার নিষ্প্রাণ শক্ত পিচে আলবার্ট হলাম ও টমাস ওয়াসের বোলিংশৈলী অকার্যকরী হবার বিষয়টি স্পষ্টতর হয়ে গেলে শীতকালের ঐ অ্যাশেজ সফরে তাদেরকে মনোনীত করা হয়নি। তবে পরের বছরেই ডান কাঁধে বাতজনিত রোগে আক্রান্তের ফলে নাটকীয়ভাবে তার বোলিংশৈলী নিচের দিকে চলে যেতে শুরু করে। কাউন্টি ক্রিকেট মৌসুমে প্রাপ্ত ১৫৩ উইকেটের তুলনায় ঐ মৌসুমে ৭২ উইকেটে নেমে আসে। বোলিং গড়ও দ্বিগুণ হয়ে যায়। ১৯০৯ সালের গ্রীষ্মকালটি ১৯০৭ সালের অনুরূপ হলেও বোলিং উপযোগী পিচে দূর্বল প্রতিপক্ষের বিপক্ষে নিজেকে আর মেলে ধরতে পারেননি।
চল্লিশ বছর বয়সে ১৯১০ সালে জেমস আয়ারমঙ্গারের নেতৃত্বাধীন নটিংহ্যামশায়ারে একাদশের সদস্যরূপে শুরুরদিকের কয়েকটি খেলায় অংশগ্রহণের পর চলে আসেন। প্রথম বিশ্বযুদ্ধ শুরু হবার পূর্ব-পর্যন্ত ল্যাঙ্কাশায়ারে লীগে খেলতে থাকেন ও লিচেস্টারশায়ারে চলে যান। ২৪ জুলাই, ১৯৪০ তারিখে ৭১ বছর বয়সে ইংল্যান্ডের লাফবোরায় আলবার্ট হলামের দেহাবসান ঘটে।
মেরি-অ্যান কেনওয়ার্দি
মেরি-অ্যান কেনওয়ার্দি (জন্ম ২৫ মে ১৯৫৬, রোটোরুয়া, নিউজিল্যান্ডে) একজন পশ্চিম অস্ট্রেলীয় পতিতালয়ের মালিক এবং ব্যবসায়ী মহিলা। কেনওয়ার্দি পতিতাবৃত্তি বৈধকরণ এবং যৌনকর্মীদের অধিকারের একজন উকিল।
মেসবাহুল ইসলাম
মো: মেসবাহুল ইসলাম একজন বাংলাদেশি সরকারি কর্মকর্তা যিনি কৃষি মন্ত্রণালয়ের সিনিয়র সচিব হিসেবে দায়িত্ব পালন করছেন।
জন্ম ও প্রাথমিক জীবন
মেসবাহুল ইসলাম দিনাজপুর জেলার বিরল উপজেলার ভাবকি গ্রামে জন্মগ্রহণ করেন। তার পিতার নাম মো: তানজিমুল ইসলাম ও মাতার নাম মাহমুদা বেগম। তার পিতা গাইবান্ধা কলেজে অধ্যাপনা করতেন। তিনি বাংলাদেশ কৃষি বিশ্ববিদ্যালয় হতে কৃষি অর্থনীতিতে স্নাতক এবং বঙ্গবন্ধু শেখ মুজিবুর রহমান কৃষি বিশ্ববিদ্যালয় হতে একই বিষয়ে স্নাতকোত্তর ডিগ্রী লাভ করেন।
কর্মজীবন
মেসবাহুল প্রশাসন ক্যাডারের সপ্মতম সপ্তম ব্যাচের (১৯৮৫) একজন কর্মকর্তা। তিনি ১৯৮৮ সালে বিসিএস প্রশাসন ক্যাডারে চাকরিতে যোগদান করে প্রশাসন ক্যাডারের কর্মকর্তা হিসেবে যশোর কালেক্টরেট, সহকারী কমিশনার (ভূমি) হিসেবে কাউনিয়া উপজেলায়, সিনিয়র সহকারী  কমিশনার ও ১ম শ্রেণীর ম্যাজিস্ট্রেট হিসেবে বগুড়া ও রংপুর জেলায়, উপজেলা নির্বাহী কর্মকর্তা হিসেবে চিলমারী উপজেলায় এবং ইসলামপুর উপজেলা সহ সরকারি বিভিন্ন পদে দায়িত্ব পালন করেন।
ঝিনাইদহ জেলায় অতিরিক্ত জেলা প্রশাসক ও ২০০৮ সালে ভোলা জেলার জেলা প্রশাসক হিসেবে তিনি দায়িত্ব পালন করেন।
তিনি যুগ্ম সচিব পদে পদোন্নতি পেয়ে ২০১২ সালে অতিরিক্ত মহাপরিচালক হিসেবে জাতীয় পরিকল্পনা ও উন্নয়ন একাডেমীতে কর্মরত ছিলেন। তিনি অতিরিক্ত সচিব হিসেবে মে ২০১৫ সালে বস্ত্র ও পাট মন্ত্রণালয়ে যোগদান করেন। তিনি ডিসেম্বর ২০১৫ থেকে ফেব্রুয়ারি ২০১৯ পর্যন্ত ঢাকা উত্তর সিটি কর্পোরেশনের প্রধান নির্বাহী হিসেবে দায়িত্ব পালন করেন। ৫ ফেব্রুয়ারি ২০১৯ সালে পার্বত্য চট্টগ্রাম বিষয়ক মন্ত্রণালয়ে ভারপ্রাপ্ত সচিব হিসেবে যোগদান করেন।
জাপানি ছকের খেলার তালিকা
এটি জাপানে উদ্ভাবিত বা বিকশিত ছকের খেলার তালিকা।
আল-খসসাফ
আল-খসসাফ ( الخصّاف ) (মৃঃ ৮৭৪, পুরো নাম আবূ বকর আহমদ ইবনে ওমর ইবনে মুহইর আশ-শইবানী আল-খসসাফ) চতুর্দশ আব্বাসী খলিফা মুহতাদীর দরবারে একজন হানাফী আলেম ছিলেন।
তিনি কাজীর উপর একটি মৌলিক রচনার লেখক, যা أدب القاضي আদবুল কাজী নামে পরিচিত.
এই হেয়াল ক্ষেত্রের প্রথম বিকাশ হল আল্লামা শইবানীর "কেতাবুল মখারেজ ফিল হেয়াল"। আরও ব্যাপক চিকিৎসা হল আল-খসসাফের "কেতাবুল হেয়াল ওয়াল মখারেজ"।
তথ্যসূত্র
আবু বকর আহমদ ইবনে আমর ইবনে মুহাইর আল-খসসাফ আশ-শইবানী: কেতাবুল হেয়াল ওয়াল মখারেজ । এড. জে. শ্যাচ্ট। রিপ্রোগ্রাফ। নচদ্র. der Ausg. হ্যানোভার ১৯২৩। Olms, Hildesheim ১৯৬৮। জোসেফ শ্যাচ (সম্পাদনা। ): দাস কেতাবুল হেয়াল উল-মাহারী দেস আবু বকর আহমাদ ইবনে উমর ইবনে মুহাইর আশ-শইবানী-আল-খসসাফ। হ্যানোভার, ১৯২৩ (Beiträge zur semitischen Philologie und Linguistik ; ৪) ক্রিস্টোফার মেলচার্ট: আল-মুতাওয়াক্কিল থেকে আল-মুক্তাদির পর্যন্ত খলিফাদের ধর্মীয় নীতি, AH ২৩২-২৯৫/AD ৮৪৭-৯০৮। ইসলামী আইন ও সমাজ, খন্ড. ৩, নং ৩ (১৯৯৬), এস. ৩১৬–৩৪২
যোরহাট জিমখানা ক্লাব
থাম্ব|যোরহাট জিমখানা ক্লাব যোরহাট জিমখানা ক্লাব (Jorhat Gymkhana Club; যোরহাট জিমখানা ক্লাব) অসমের যোরহাটে অবস্থিত একটি ক্লাব । ১৮৭৬ সনে চেকনীধরা গাঁও নামক স্থানে ক্লাবটি প্রতিষ্ঠা করা হয়। স্থাপনা হওয়ার বছর থেকেই এখানে নিয়মিত ঘোড়া দৌড় অনুষ্ঠিত হয়ে আসছে । এখানকার নাইন হোল গোল্ফ কোর্স এশিয়ার সবচেয়ে পুরাতন ও বিশ্বের তৃতীয় সর্বোচ্চ পুরাতন । যোরহাট নগর থেকে ক্লাবে যাওয়া  ব্রিটিস নির্মিত পথ, যোরহাটের প্রথম পাকা পথ ।
ইতিহাস
১৮৬০ ও ১৮৭০ দশকে সমগ্র যোরহাট জেলায় বহু চা-বাগান প্রতিষ্ঠা করা হয়। চা-বাগানের সহিত জড়িত ব্যক্তিরা বিণোদনের জন্য একটি ক্লাব প্রতিষ্ঠা করার জন্য সিদ্ধান্ত নেয়। ১৮৭৬ সনে চেকেনিধরা গাঁও নামক স্থানে সেই সময়ের যোরহাট টি কম্পেনির অধ্যক্ষ জে.হাটমেন ক্লাবের জন্য একটি গৃহ নির্মাণ করেন । প্রথমে নির্মাণ করা গৃহটি বর্তমান ক্লাব থেকে ২কি:মি দূরত্বে ছিল। বর্তমানের ক্লাবটি ১৮৮৫ সনে নির্মাণ করা হয়েছিল ।
ক্রীড়া
ক্লাবটি প্রতিষ্ঠা করা বৎসর থেকে এখানে নিয়মিতভাবে ঘোঁড়া দৌড় অনুষ্ঠিত হয়ে আসছে। এই প্রতিযোগীতায় বিজেতারদের গোভার্ণরস কাপ প্রদান করা হয়। বর্তমানের যোরহাট জিমখানা ক্লাবে সুইমিং পুলের ব্যবস্থা রয়েছে।
অর্কিড
অর্কিড বা অর্কিড পরিবার (Orchidaceae family) হচ্ছে সপুষ্পক উদ্ভিদের একটি পরিবারের নাম। এরা রঙিন, সুগন্ধি আর বহুলবিস্তৃত হয়। অ্যাাস্টারাসি পরিবারসহ, দুটি বৃহৎ পরিবারে বর্তমানে ৮৮০টি গণে ২১,৯৫০ থেকে ২৬,০৪৯টি গৃহীত প্রজাতি আছে। সিংহভাগ অর্কিডই পরাশ্রয়ী, তবে ভূমিজ অর্কিডও আছে, আছে মৃতজীবীও। পৃথিবীর সব মহাদেশেই অর্কিড দেখা যায়। বাহ্যিক ভাবে দেখতে ভিন্ন ভিন্ন। ফুলটি দেখতে অনেক সুন্দর।
হুমায়দাহ আল-বারিকী
হুমায়দাহ ইবনে আন-নু'মান আল-বারিকী ( حميضة بن النعمان البارقي   ) মুহাম্মাদ এর সহচর ছিলেন । তিনি রাশিদুন খলিফা উমরের আমলে বারিক গোত্রের নেতা এবং অত্যন্ত সফল সামরিক জেনারেল (সেনাপতি) ছিলেন। হুমাইদাহ আল-কাদিসিয়াহর যুদ্ধে সাসাদির সেনাবাহিনীর বিরুদ্ধে সাদের আদেশে যুদ্ধ করেছিলেন।
বংশ
তার পুরো নাম হুমায়দাহ বিন আল-নুমান বিন হুমায়দাহ বিন আল হরিথ বিন আউফ বিন আমর বিন সাদ বিন থাইলভা বিন কিনানাহ আল-বারিক ইবনে বারিকি ইবনে উদয় ইবনে হারিথা ইবনে আমর ইবনে আম বিন হারিথা বিন আল-কায়েস ইবনে আল-আজদ ইবন আল-গোথ ইবনে নাবিত ইবনে মালিক ইবনে যায়েদ ইবনে খালান ইবনে সাবা ( শিবা ) ইবনে ইবনে ইয়ারাব ইবনে কাহতান ইবনে হুদ ( ইবার )।
নুমান খ) হুমাইদাহ আল-বারিকি ( النعمان بن حميضة البارقي   ) তার বাবা ছিলেন।
শাহী জিলাপি
শাহী জিলাপি বাংলাদেশের পুরান ঢাকার চকবাজারে উৎপন্ন জিলাপির একটি ঐতিহ্যবাহী সংস্করণ যা পুরান ঢাকা, চট্টগ্রাম, খুলনা, সিলেটসহ সমগ্র বাংলাদেশের অধিবাসীদের কাছে খুবই জনপ্রিয় এবং বিপুল পরিমাণে গৃহীত একটি মিষ্টিজাতীয় খাবার। বিশেষ করে রমজান মাসে পুরান ঢাকার চকবাজারে এটি সবচেয়ে বেশি তৈরি ও বিক্রি হয়, যা ঢাকার অধিবাসীদের কাছে একটি জনপ্রিয় ইফতার সামগ্রীর কেন্দ্র। ঢাকার নবাবদের রান্নাঘর থেকে এ জিলাপির উদ্ভব হয়েছে বলে এর নাম হয়েছে শাহী জিলাপি।
ইতিহাস
পঞ্চদশ শতাব্দীর প্রথমদিকে জিলাপি সৃষ্টি হলেও শাহী জিলাপি আরও আধুনিক সংযোজন। কয়েক দশক আগে পুরান ঢাকায় এর প্রচলন শুরু হয়েছিল। পুরান ঢাকার বসবাসকারী পরিবারগুলি সেটা কিনে একসাথে খেত। ক্রমেই, এটি ইফতারিসহ বিবাহের ভোজেও জনপ্রিয় হয়ে ওঠে এবং এরপরে অনেকেই এটি তৈরি করতে শুরু করে। শাহী শব্দটি দ্বারা রাজকীয় কোনো কিছু বুঝায়। ঢাকার নবাবদের শাহী রান্নাঘর থেকে এ জিলাপির সৃষ্টি। নবাবরা এটি তাদের পারিবারিক অনুষ্ঠানে খেতেন এবং এখান থেকেই এ জিলাপির ধারণা এসেছে। তাই এই বিশালাকার, সুস্বাদু এবং বিখ্যাত খাবারের নাম হয়েছে শাহী জিলাপি।
কাকিনা জমিদার বাড়ি
অবস্থান
রংপুর বিভাগের লালমনিরহাট জেলার কালীগঞ্জ উপজেলার কালীগঞ্জ ইউনিয়নের কাকিনা গ্রামে অবস্থিত এই ঐতিহাসিক কাকিনা জমিদার বাড়ি।
ইতিহাস
প্রায় চারশত বছর আগে ১৬৮৭ সালে এই কাকিনা জমিদার বাড়িটি প্রতিষ্ঠিত হয়। কাকিনার এই জমিদার বাড়ি প্রতিষ্ঠিত হওয়ার আগে এটি ছিল একটি চাকলা। যা ছিল কোচবিহার রাজ্যের মহারাজা মোদ নারায়ণের অধীনে। তখন এই কাকিনা চাকলার চাকলাদার ছিলেন ইন্দ্র নারায়ণ চক্রবর্তী। ১৬৮৭ সালে ঘোড়াঘাটের ফৌজদার এবাদত খাঁ কোচবিহারের রাজার বিরুদ্ধে যুদ্ধ ঘোষণা করে। তার পরীপ্রেক্ষীতে রঘু রামের দুই পুত্র রাঘবেন্দ্র নারায়ণ ও রাম নারায়ণ ফৌজদারের পক্ষে চলে যায়। রাঘবেন্দ্র নারায়ণ ও রাম নারায়ণ পিতা রঘু রাম ছিলেন চাকলাদার ইন্দ্র নারায়ণ চত্রুবর্তীর কাকিনা চাকলার সাধারণ কর্মচারী। মোগলদের এই অভিজানে কোচবিহাররা পরাজিত হয় এবং মোগলদের জয় হয়। তখন তারা চাকলাদার ইন্দ্র নারায়ণ চক্রবর্তীকে চাকলাদার থেকে বহিষ্কার করেন। তারপরে রঘু রামের দুই পুত্র রাঘবেন্দ্র নারায়ণকে পরগনা বাষট্রি ও রাম নারায়ণকে পরগনা কাকিনার চৌধুরী নিযুক্ত করা হয়। আর এরই মধ্য দিয়ে ইন্দ্র নারায়ণ চক্রবর্তী কাকিনার চাকলাদারী শেষ হয়ে রাম নারায়ণের মাধ্যমে কাকিনা জমিদার বাড়িটি প্রতিষ্ঠিত হয়। পরবর্তীতে এই কাকিনা জমিদার বাড়ির জমিদার বংশধররা দীর্ঘদিন জমিদারি করার পর এই জমিদার বাড়ির জমিদারির পতন হয় জমিদার মহেন্দ্র রঞ্জনের জমিদারির সময়। তার বিশাল ব্যয় ও বিলাসিতার কারণেই মূলত ধ্বংসের কারণ। মহাজন ও সরকারি রাজস্ব দিতে ব্যর্থ হওয়ায় ১৯২৫ সালে তার জমিদারি নিলাম হয়ে যায়। তখন এটি ভারকোর্ট অব ওয়ার্ডসের অধীনস্থ হয়। আর জমিদার মহেন্দ্র রঞ্জন জমিদারি হারিয়ে প্রায় নিঃস্ব অবস্থায় পড়ে যান। তখন তিনি তার পরিবার নিয়ে ১৯৩৯ সালে কার্সিয়াং বা দার্জিলিংয়ে চলে যান এবং ঐ বছরেই সেখানে তার মৃত্যু হয়। ঐ বছরেই সেখানে তার মৃত্যু হয়। জমিদার মহেন্দ্র রঞ্জন জমিদার এর অবশিষ্ট বংশধর পরে ইসলাম ধর্ম গ্রহণ করেন। সর্বশেষ হামিদা খাতুন গংগাচড়া উপজেলার মর্ণেয়া ইউনিয়ন, কামদেব শেখপাড়া গ্রামে তার স্বামীর বাড়ীতে শেষ নিঃশ্বাস ত্যাগ করেন। হামিদা খাতুন এর বড় ছেলে মর্ণেয়া ইউনিয়ন এর বর্তমান চেয়ারম্যান মোছাদ্দেক আলী আজাদ।
অবদান
কাকিনা জমিদার বাড়ির জমিদার বংশরা দীর্ঘদিন জমিদারি করেন এবং একএক জমিদার একএক অবদান রেখে গেছেন। যা তাদের ইতিহাসের খাতায় নাম গেঁথে রয়েছে। এর মধ্যে উল্লেখযোগ্য হলো - ১৮৪৯ সালে এই জমিদার বাড়ির জমিদারি পাওয়া শম্ভুচরণ রায়। তিনি একটি সাপ্তাহিক পত্রিকা বের করেন ১৮৬০ সালে, যার নাম দেওয়া হয় 'রঙ্গপুর প্রকাশ।' এটিই হলো রংপুর জেলার প্রথম পত্রিকা। আর একটা হাসপাতাল তৈরি করেন। নাম দেন 'শম্ভুচরণ চ্যারিটাবল হসপিটাল'। পরবর্তীকালে সেটা রাণী শান্তিবালা চ্যারিটাবল হসপিটাল নামে পরিচিতি লাভ করে। এই হাসপাতালে ইনডোর ও আউটডোর সেবার ব্যবস্থা ছিলো।    তারপর ওনার দত্তক পুত্র মহিমা রঞ্জন রায় জমিদারি পাওয়ার পর ১৯০৮ সালে বগুড়ার 'উডবার্ণ' লাইব্রেরী, রংপুর জেলার রেলপথ, রেল স্টেশন ও জাদুঘর প্রতিষ্ঠা করেন। দুটি রেল স্টেশন মহেন্দ্রনগর ও মহিমাগঞ্জ তার নিজের এবং পুত্রের নামে করেন। এছাড়াও রংপুর শহরে 'কৈলাশ রঞ্জন উচ্চ বিদ্যালয়' ও 'মহিমা রঞ্জন স্মৃতি উচ্চ বিদ্যালয়' (হাই ইংলিশ স্কুল) তার মৃত্যুর পর প্রতিষ্ঠিত হয় ১৯০৯ সালে।
বর্তমান অবস্থা
বর্তমানে জমিদার বাড়িটিতে জমিদার বাড়ির সাক্ষী হিসেবে মূলত হাওয়া খানাই আছে যা ৪ তলা বিশিষ্ট। জমিদারদের শ্যাওলা ভরা গোপন আস্তানা, মিলনায়তন ও বাড়ির দূরের জমিদার বাড়ির ঔষুধখানা আছে। আর মূল বাড়িটি এখন 'উত্তর বাংলা কলেজ' হিসেবে ব্যবহৃত হচ্ছে।
যোগাযোগ ব্যবস্থা
ঢাকা হতে সড়কপথ ও রেলপথে প্রায় ৩৬৮ কি.মি.। সড়কপথে ঢাকা থেকে লালমনিরহাট জাতীয় মহাসড়ক পথে বুড়িমারী (পাটগ্রাম উপজেলা) মহাসড়ক পথে লালমনরিহাট হতে প্রায় ২১ কি.মি. কাকিনা বাজার বাসস্ট্যান্ড। বাসস্ট্যান্ড হতে ২০০ গজ পশ্চিমে জমিদার বাড়ির ভগ্নাবশেষ অবস্থিত। আর রংপুর হতে লালমনিরহাট হয়ে বুড়িমারি স্থল বন্দরের রাস্তায় ৬৬ কি.মি. দূরে জমিদারবাড়ি অবস্থিত। রেলপথে লালমনিরহাট হতে বুড়িমারি রেলপথে কাকিনা রেল স্টেশন নেমে প্রায় ২ কি.মি. দক্ষিণ দিকে জমিদারবাড়ি অবস্থিত।
২০১৬ স্বাধীনতা কাপ
গোলদাতা
শীর্ষ ৫
পাজিয়া ইউনিয়ন
পাজিয়া ইউনিয়ন হচ্ছে বাংলাদেশের খুলনা বিভাগের যশোর জেলার কেশবপুর উপজেলার একটি ইউনিয়ন।
ভৌগোলিক অবস্থান
ভৌগোলিক অবস্থান অনুযায়ী ইউনিয়নটির উত্তরে মনোহরপুর ইউনিয়ন পরিষদ, মনিরামপুর, পূর্বে সুফলাকাটি ইউনিয়, দক্ষিণে মঙ্গলকোট ইউনিয়ন এবংপশ্চিমে কেশবপুর ইউনিয়ন অবস্থিত। এটি ১৭টি গ্রাম এবং ১৪টি মৌজা নিয়ে গঠিত হয়েছে।
বারিঝাটি
জনসংখ্যার উপাত্ত
ভারতের ২০০১ সালের আদমশুমারি অনুসারে বারিঝাটি শহরের জনসংখ্যা হল ৬৪০০ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৮০%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৭৬%। সারা ভারতের সাক্ষরতার হার ৫৯.৫%, তার চাইতে বারিঝাটি এর সাক্ষরতার হার বেশি।
গ্ত্সো-স্ক্যেস-র্দো-র্জে
গ্ত্সো-স্ক্যেস-র্দো-র্জে (?- ১৫১০) তিব্বতের রিং-স্পুংস-পা রাজবংশের এক রাজপুরুষ ছিলেন, যিনি ১৪৯১ থেকে ১৪৯৯ খ্রিষ্টাব্দের মধ্যে ফাগ-মো-গ্রু-পা রাজবংশের উত্তরাধিকারীর নাবালকত্বের জন্য মধ্য তিব্বত শাসনের সুযোগ পান।
মুবারক মসজিদ (আন জিয়াং)
মোবারক মসজিদ হলো ভিয়েতনামের আন জিয়াং প্রদেশের ফু তান জেলার একটি মসজিদ। মসজিদটি ১৭৫০ সালে নির্মিত এবং পরবর্তীতে ১৮০৮ সালে সংস্কার করা হয়েছিল বলে জানা যায়। এটি চাম জনগোষ্ঠীর মুসলিম সম্প্রদায়ের প্রাচীনতম মসজিদগুলির মধ্যে একটি।
প্রভাবতী বসু (দত্ত)
প্রভাবতী বসু ছিলেন একজন ভারতীয় সমাজ কর্মী এবং রাজনীতিবিদ। তিনি ১৮৬৯ খ্রিস্টাব্দে উত্তর কলকাতার হাটখোলায় বিখ্যাত কায়স্থ ভরদ্বাজ বংশের দত্ত পরিবারে জন্মগ্রহণ করেছিলেন। তাঁর বাবা-মা হলেন গঙ্গারায়ণ দত্ত এবং কমলা কামিনী দত্ত। তিনি তাঁর পিতা-মাতার জ্যেষ্ঠ কন্যা ছিলেন। সুভাষচন্দ্র বসু ও শরৎচন্দ্র বসু প্রভাবতী দেবীর পুত্র ছিলেন।
বিবাহ ও সন্তান
১৮৮০ খ্রিস্টাব্দে মাত্র ১১ বছর বয়সে তিনি সোনারপুরে সন্নিকটে অবস্থিত কোদালিয়া গ্রামের কুলীন বসু পরিবারের পুত্র জানকীনাথ বসুর সঙ্গে বিবাহ বন্ধনে আবদ্ধ হন। প্রভাবতী এবং জানকীনাথ বসুর চৌদ্দটি সন্তান ছিল। তিনি তাঁর সন্তানদের ও বসু পরিবারের অন্যান্য সদস্যদের শিক্ষার ব্যাপারে খুবই নজর রাখতেন, পরবর্তীকালে তাঁরা ভারতের স্বাধীনতা আন্দোলন ও সমাজসংস্কারে উল্লেখযোগ্য অবদান রেখেছিলেন।
প্রভাবতী দেবীর চৌদ্দটি সন্তানের মধ্যে ছয়টি কন্যা এবং আট পুত্র সন্তান ছিল। তাদের মধ্যে জাতীয়তাবাদী নেতা শরৎচন্দ্র বসু, দেশনায়ক নেতাজি সুভাষচন্দ্র বসু এবং বিশিষ্ট হৃদরোগ বিশেষজ্ঞ ডাঃ সুনীল চন্দ্র বোস উল্লেখযোগ্য।
রাজনৈতিক কর্ম
প্রভাবতী দেবী ১৯২৮ খ্রিস্টাব্দে মহিলা রাষ্ট্রীয় সংঘের প্রেসিডেন্ট নির্বাচিত হন।
টিলি ডিভাইন
মাটিলদা মেরি ডিভাইন (৮ সেপ্টেম্বর ১৯০০ –২৪ নভেম্বর ১৯৭০), টিলি ডিভাইন নামে পরিচিত, একজন ইংরেজ অস্ট্রেলীয় সংগঠিত অপরাধের প্রধান ছিলেন। তিনি স্লি-গ্রোগ, রেজার গ্যাং এবং পতিতাবৃত্তি সহ বিস্তৃত ক্রিয়াকলাপের সাথে জড়িত ছিলেন এবং আন্তঃযুদ্ধের বছরগুলিতে সিডনির একজন বিখ্যাত ব্যক্তিত্ব হয়ে ওঠেন।
ডাব্লিউডাব্লিউই ২৪/৭ চ্যাম্পিয়নশিপ
দ্যা ডাব্লিউডাব্লিউই ২৪/৭ চ্যাম্পিয়নশিপ হলো একটি পেশাদারি কুস্তি চ্যাম্পিয়নশিপ খেতাব, যা তৈরি করেছেন মার্কিন যুক্তরাষ্ট্র ভিত্তিক প্রফেশনাল রেসলিং প্রোমোশন ডাব্লিউডাব্লিউই। এই খেতাবটির জন্য সকল ডাব্লিউডাব্লিউই এর সঙ্গে সংশ্লিষ্ট সুপারস্টার, বর্তমান বা পুরাতন, এবং যেকোনো জায়গায় যেকোনো অবস্থায় "২৪/৭", যেকোনো সময়, শুধুমাত্র ডাব্লিউডাব্লিউই এর রেফারির উপস্থিতীতে লড়তে এবং
ইতিহাস
মে ১৯ তারিখে ২০১৯ মানি ইন দ্যা ব্যাংক চলাকালীন সময় ডাব্লিউডাব্লিউই এক নতুন চ্যাম্পিয়নশিপ এর ঘোষণা দেয়,র এর রাতে যার প্রতিফলন ঘটে। ২৪/৭ চ্যাম্পিয়নশিপ উন্মুক্ত করেন ডব্লিউডব্লিউই হল অব ফেম এ জায়গাপ্রাপ্ত কিংবদন্তি  মিক ফোলি। তিনি এর নিয়ম সম্পর্কেও অবগত করে দেন। টাইটাস ও'নেইল প্রথম চ্যাম্পিয়ন হোন।
অভ্যর্থনা
চ্যাম্পিয়নশিপটি উদ্ভোধন করার সময় দর্শকরা তা ঠিকভাবে গ্রহণ করেছিলেন না, বিশেষ করে উপস্থিত দর্শকরা তির্ষকার করে। মিক ফোলিকে এ ব্যপারে জিজ্ঞাসা করা হলে, তিনি বলেন: "দর্শকরা হয়তো আরো হার্ডকোর চ্যাম্পিয়নশিপ" আশা করেছিলেন। ফোলি আরো বলেন ভবিষ্যতে তারা এর মহাত্য বুজতে পারবেন এবং একে উপভোগ করবেন। এর উদ্দেশ্যে ডাব্লিউডাব্লিউই হল অফ ফেমার এজ বলেন ধারণাটি খুবই সুন্দর, কিন্তু খেতাবটি অরুপ। মাইক জন্সন ধারণাটি পছন্দ করলেও, অভর্থনা মোটেও পছন্দ করেননি এবং তিনি এডজ এর সাথে একমত পোষণ করেন।
কিন্তু খেতাবটির জনপ্রিয়তা পূর্বের সব ধারণা এবং এর সমন্ধে সকল নেগেটিভ বক্তব্যকে ভুল প্রমাণিত করে এবং ২৪/৭ চ্যাম্পিয়নশিপ ইউটিউব এ এর প্রত্যেক ভিডিও মিলিয়ন ভিউস অর্জন করে। জুন ২০১৯ এ ডাব্লিইডাব্লিউই এর ভক্তরা আর-ট্রুথকে তাদের প্রিয় চ্যাম্পিয়ন হিসেবে ভোট করে।